stanford-oval/wikipedia huggingface dataset:
Adam Gaudette
Ura > Seuraura

Gaudette kävi high schoolin Thayer Academyssa, jonka jälkeen Cedar Rapids RoughRiders varasi hänet USHL:n varaustilaisuudessa 2014. Gaudette siirtyi joukkueeseen kaudeksi 2014–2015. Hän voitti RoughRidersin sisäisen tehotilaston lukemalla +23.
Vancouver Canucks varasi Gaudetten viidennellä kierroksella 149. pelaajana NHL:n varaustilaisuudessa 2015. Vuosina 2015–2018 hän kävi Northeastern Universityn yliopistoa. Gaudette oli Freshman -vuotenaan 2015–2016 12 osumallaan joukkueen kolmanneksi paras maalintekijä. Hän ratkaisi NU:lle Hockey Eastin mestaruuden tehtyään joukkueen 5–4-voittomaalin Boston Collegea vastaan NCAA:n ssemifinaalissa. Sophomore -vuotenaan 2016–2017 Gaudette oli joukkueensa toiseksi paras maalintekijä ja kolmanneksi paras pistemies tehoilla 26+26=52. Hän sijoittui myös koko Hockey Eastin maalipörssissä toiseksi joukkuetoverinsa Zach Aston-Reesen jälkeen sekä jakoi pistepörssin neljännen sijan Notre Damen Anders Bjorkin ja Lowellin Joseph Gambardellan kanssa. Gaudette valittiin kauden päätteeksi sarjan kolmanteen tähdistökentälliseen.
Junior -vuotenaan 2017–2018 Gaudette nousi Northeasternin varakapteeniksi. Hän voitti tehoilla 30+30=60 koko NCAA:n piste- ja maalipörssin. Gaudette valittiin kauden päätteeksi Hockey Eastin vuoden pelaajaksi, palkittiin eniten ottelutähtiä keränneenä pelaajana Three Stars Awardilla sekä valittiin sarjan ensimmäiseen tähdistökentälliseen. Hänet palkittiin myös koko NCAA:n parhaana pelaajana Hobey Baker Awardilla.
Yliopistokautensa päätteeksi, maaliskuussa 2018 Gaudette teki kolmivuotisen tulokassopimuksen Vancouver Canucksin kanssa. Hän liittyi heti seuran NHL-joukkueen vahvuuteen. Gaudette teki NHL-debyyttinsä runkosarjan viidenneksi viimeisellä kierroksella 30. marraskuuta 2018 Edmonton Oilersia vastaan. Hän sai ottelussa jääaikaa 10.39 minuuttia. Gaudette pelasi kevään aikana NHL:ssä viisi runkosarjaottelua ilman tehopisteitä.
Lokakuussa 2020 Gaudette teki Canucksin kanssa yksivuotisen ja 950 000 dollarin arvoisen jatkosopimuksen.
Huhtikuussa 2021 Canucks kauppasi Gaudetten Chicago Blackhawksiin vaihdossa Matthew Highmoreen.
Heinäkuussa 2021 Gaudette solmi vuoden ja arvoltaan 997 500 dollarin jatkosopimuksen Blackhawksin kanssa.
Marraskuussa 2021 Blackhawks asetti Gaudetten siirtolistalle, josta Ottawa Senators poimi hänet joukkueeseensa.
Helmikuussa 2023 Maple Leafs kauppasi Gaudetten, ensimmäisen kierroksen varausvuoron vuoden 2023 varaustilaisuudessa, toisen kierroksen varausvuoron vuoden 2024 varaustilaisuidessa, kolmannen kierroksen varausvuoron vuoden 2023 varaustilaisuudessa ja Mihail Abramovin St. Louis Bluesiin vaihdossa Ryan O’Reillyyn ja Noel Acciariin.
Kesäkuussa 2023 Gaudette solmi Bluesin kanssa vuoden mittaisen ja 775 000 dollarin arvoisen kaksisuuntaisen jatkosopimuksen.
Heinäkuussa 2024 Gaudette palasi vapaana pelaajana Senatorsiin vuoden mittaisella ja 775 000 dollarin arvoisella kaksisuuntaisella sopimuksella.
Ura > Maajoukkueura

Gaudette pelasi alle 19-vuotiaiden World Junior A Challengessa vuonna 2014, jolloin hän voitti kultaa. Hän myös pelasi vuoden 2022 jääkiekon MM-kisoissa.
Muuta

Gaudetten pikkuveljet Brady ja Cam pelaavat NAHL-junioriliigan Northeast Generalsissa.
Aivovammaliitto

| Aivovammaliitto |
| --- | --- |

Perustettu:  1992
Toimiala:  vammaisjärjestö
Kotipaikka:  Helsinki
Toiminnanjohtaja:  Päivi Puhakka
Puheenjohtaja:  Timo Kallioja
Jäsenlehti:  Aivoitus
Aiheesta muualla
Sivusto
Aivovammaliitto on vuonna 1992 perustettu suomalainen etujärjestö, joka edistää aivovammautuneiden ihmisten sekä heidän läheistensä suoriutumista ja yhdenvertaisuutta yhteiskunnassa.
Aivovammaliittoon kuuluu 11 paikallista jäsenyhdistystä ja niillä on toimintaa noin 20:llä eri paikkakunnalla ympäri Suomea.
Järjestö julkaisee neljä kertaa vuodessa ilmestyvää Aivoitus-lehteä.
Aiheesta muualla

Aivovammaliiton kotisivut
19 (luku)

| --- | --- |
Luonnolliset luvut
19 ← 10 11 12 13 14 15 16 17 18 19 →
Kardinaaliluku: yhdeksäntoista
Järjestysluku: yhdeksästoista
Tekijät: 1, 19
Alkutekijät:  19

Roomalainen numero: XIX
Binääriluku: 10011
Oktaaliluku: 23
Duodesimaaliluku: 17
Heksadesimaaliluku: 13
Vigesimaaliluku: J
●
        / \
       / ● \
      ● / \ ●
     / / ● \ \
    / ● / \ ● \
   ● / / ● \ \ ●
  / / ●-----● \ \
 / ●-----●-----● \
●-----●-----●-----●
Luku 19 keskitettynä
kolmiolukuna.
19 (yhdeksäntoista) on luonnollinen luku, jota edeltää luku 18 ja seuraa luku 20.
Matematiikassa

19 on kahdeksas alkuluku.
19 on 17:n alkulukukaksonen.
19 on 23:n alkulukuserkku.
19 on keskitetty kolmioluku, koska se on kolmen peräkkäisen kolmioluvun summa:  3+6+10 (katso kuva).
19 on keskitetty kuusikulmioluku, koska se on kahden peräkkäisen kuutioluvun erotus:  3^{3}-2^{3}.
19 on oktaedriluku.
19 on Mersennen alkuluvun  2^{19}-1 eksponentti.
19 on onnellinen luku kymmenjärjestelmässä.
19 esiintyy Narayanan lehmiksi kutsutussa lukujonossa.
19 on pienin luonnollinen luku, joka korotettuna itseensä ( 19^{19}) sisältää kaikki numerot ainakin kerran.
1 111 111 111 111 111 111 eli  {\frac {10^{19}-1}{9}} on alkuluku.
Tetrominoja on 19 erilaista, kun kierretyt ja peilikuvat lasketaan erikseen (katso kuva).
Luonnontieteissä

Jaksollisessa järjestelmässä kaliumin on järjestysluku on 19.
Fluori-19 on fluorin ainoa vakaa ja ainoa luonnossa esiintyvä isotooppi.
19 Fortuna on pikkuplaneetta.
Uranuksen keskietäisyys Auringosta on noin 19 AU.
Muissa yhteyksissä

K-19 oli neuvostoliittolainen ydinsukellusvene.
Valtatie 19 kulkee Kurikan ja Uudenkaarlepyyn välillä.
Eurooppatie E19 kulkee Alankomaiden ja Ranskan välillä.
19 on Adelen albumi.
Rutherford B. Hayes oli Yhdysvaltojen 19. presidentti.
Go:n pelilaudalla on 19 pysty- ja vaakaviivaa.
Bahai-kalenterin vuodessa on 19 kuukautta ja kuukaudessa 19 päivää.
Golfissa klubitaloa kutsutaan joskus 19. reiäksi.
19, Paul Hardcastlen kappale.
Aiheesta muualla

Kuvia tai muita tiedostoja aiheesta 19 (luku) Wikimedia Commonsissa
Tetrominot kiertoineen ja peilikuvineen.
Aldegonde

Aldegonde
Adelgonde (lat. Aldegundis tai Adelgundis) (noin 639 – 684) oli frankkilaissyntyinen neitsyt ja abbedissa. Merovingien kuninkaalliseen sukuun kuuluneen Aldegonden vanhemmat olivat flanderilaiset pyhä Walbert ja pyhä Bertilia.
Naimisiin määrätty Aldegundis valitsi mieluummin luostarielämän. Hänen väitettiin kävelleen Sambre-joen yli, ja sen jälkeen hän perusti joen rannalle Malboden (myöh. Maubeugen) benediktiininunnaluostarin.
Aiheesta muualla

Pyhän Patrickin kirkon pyhimykset (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Aleksanterintori

Aleksanterintori voi tarkoittaa:
Turun Kauppatori, Turun Kauppatorin entinen nimitys
Pyynikintori, Tampereen Pyynikintorin aiempi nimitys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aleksanterintori”, voi hakea sivunnimihaulla, laajalla sivunnimihaulla tai tekstihaulla.
Apple Mighty Mouse

Alkuperäinen Mighty Mouse
Apple Mighty Mouse on moninäppäiminen USB tai Bluetooth-hiiri. Apple julkaisi hiiren 2. elokuuta 2005. Laitteen julkaisu oli merkittävä asia myös siksi, että ennen julkaisua Apple oli myynyt vain yksinäppäimisiä hiiriä. Laitteen seuraaja on Magic Mouse.
Ulkonäkö ja toiminta

Mighty Mouse on valmistettu valkoisesta muovista ja sen ulkokuoreen on kaiverrettu Applen logo. Hiiressä on neljä painiketta: vasen- ja oikea painike, napsautettava rullauspallo sekä sivuilla olevat "puristettavat" painikkeet.
Mac OS X on ainoa käyttöjärjestelmä joka tukee täysin laitetta. Muiden käyttöjärjestelmien kanssa laitteen toiminta on rajoitettua, ja se toimii vain perushiirenä.
Laitteen käyttämän tekniikan takia se ei erota samanaikaista oikean- ja vasemman painikkeen painallusta. Sen seurauksena joidenkin ohjelmien, kuten suunnitteluohjelmien ja pelien käyttö voi hankaloitua.
Tekniset ominaisuudet

Kosketusherkkä ulkokuori
360 astetta pyörivä rullauspallo
Puristettavat sivupainikkeet
Optinen seuranta USB-versiossa ja laserseuranta langattomassa versiossa
Toiminnot vaihdettavissa halutuksi jokaiselle painikkeelle erikseen
Laitteen myyntiversiot

2. elokuuta 2005 Apple julkaisi Mighty Mousen. Jälleenmyyntihintana 49$.
25. heinäkuuta 2006 laitteen langaton versio julkaistiin. Laite käyttää Bluetooth 2.0 tekniikkaa. Ulkonäkö pysyi lähes samana. Jälleenmyyntihintana oli 69$.
Aiheesta muualla

Wikimedia Commonsissa on kuvia tai muita tiedostoja aiheesta .
Applen Mighty Mouse -sivusto
Aivotyrä

| Aivotyrä |
| --- | --- |
 Vastasyntyneen aivotyrä
Luokitus
ICD-10:  Q01
MeSH:  D004677
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Aivotyrä eli enkefaloseele, encephalocele tai aivojen pullistuma on epämuodostuma, jossa aivokudos tai aivokalvot pullistuvat aivokopasta kallon luuston kehityksen vaurioiduttua. Tavallisin on okkipitaalinen enkefaloseele eli takaraivonpuoleinen aivotyrä. Aivotyrää peittää usein iho. Aivotyrä johtuu hermostoputken sulkeutumishäiriöstä raskauden varhaisessa vaiheessa, noin 3. – 4. raskausviikon aikana.
Enkefaloseele voi olla yksittäin esiintyvä epämuodostuma, jonka taustalla on erilaisia tekijöitä, mutta se voi myös liittyä laajempaan epämuodostumaoireyhtymään tai sen ohella voi olla useita muita epämuodostumia. Aivotyrä voi liittyä esimerkiksi Joubertin oireyhtymään.
Enkefaloseeleen liittyy henkisen ja liikunnallisen kehityksen häiriöitä, jotka kuitenkin ovat vaikeudeltaan eriasteisia riippuen aivotyrän koosta ja muista ongelmista.
Aivotyrä todetaan yleensä jo raskauden aikana äidin veren AFP-pitoisuuden noususta tai ultraäänikuvauksella, jolloin synnytykseen voidaan valmistautua valitsemalla sopiva synnytyspaikka ja synnytystapa.
Sikiökaudella havaittuja enkefaloseeleja on Suomessa vuosina 1993–2009 ollut yhteensä noin 200 lapsella. Esiintyvyys on noin 2 /10 000 syntynyttä lasta. Samalla aikavälillä naisista, jotka kuulivat tulevansa saamaan enkefaloseele lapsen, 75 prosenttia päätti valita raskaudenkeskeytyksen.
Aivotyrän korjaaminen leikkauksella vastasyntyneellä on usein mahdollinen. Jos pullistuma on laaja ja siihen liittyy ehkä muitakin rakennepoikkeavuuksia, seurauksena voi olla kuolema. Kuolemantapaukset ovat kuitenkin suhteellisen harvinaisia, esimerkiksi vuonna 2006 niitä oli Suomessa vain yksi, sillä laajojakin pullistumia voidaan korjata.
Aivotyrät luokitellaan niiden sijainnin mukaan seuraavasti:
Q01.0 Frontaalinen enkefaloseele (otsanpuoleinen aivotyrä)
Q01.1 Nasofrontaalinen enkefaloseele (nenän ja otsan puoleinen aivotyrä)
Q01.2 Okkipitaalinen enkefaloseele (takaraivonpuoleinen aivotyrä)
Q01.8 Muualla sijaitseva määritetty enkefaloseele
Q01.9 Määrittämätön enkefaloseele
Aiheesta muualla

Wikimedia Commonsissa on kuvia tai muita tiedostoja aiheesta .
NIH (Arkistoitu – Internet Archive)
Acireale

| Acireale |
| --- | --- |

 lippu:  vaakuna
 Acireale
 Koordinaatit: 37°36′45″N, 15°9′56″E 
Valtio:  Italia
Alue:  Sisilia
Metropolikaupunki:  Catanian metropolikaupunki
Hallinto:  
 – Pormestari:  
Pinta-ala:  
 – Kokonaispinta-ala:  40,4 km²
Korkeus:  102 m
Väkiluku (30.11.2019):  51 899
 – Väestötiheys:  1 284 as./km²
Aikavyöhyke:  UTC+1
 – Kesäaika:  UTC+2
Postinumero:  95024
Suuntanumero(t):  095
 
 http://www.comune.acireale.ct.it/ 
Infobox OKVirheellinen NIMI-arvo: 
Acireale on kunta Sisilian itäosassa Italiassa. Joonianmeren rannalla sijaitseva Acireale kuuluu Catanian metropolialueeseen, etäisyys Catanian keskustasta on noin 15 kilometriä koilliseen.
Maantiede ja ilmasto

Acireale on rakennettu rantajyrkänteen päälle Etnan kaakkoispuolelle. Alueella vallitsee välimerenilmasto kuumine kesineen ja leutoine talvineen. Vuotuinen keskilämpötila on 16,8 °C. Kylmin kuukausi on tammikuu, jonka keskilämpötila on 10,3 °C ja lämpimin elokuu, 24,6 °C. Vuotuinen sademäärä on keskimäärin 644 millimetriä. Acirealen sääasema sijaitsee 208 metriä mpy.
Historia

Acirealen nimi pohjautuu kreikkalaiseen mytologiaan kuuluvaan hahmoon nimeltä Akis. Bysantin valtakunnan aikana paikkakunnan nimi oli Jachium, ja 700-luvulla sinne rakennettiin linnoitus. Arabivallan aikana nimi oli Al Yag ja espanjalaisvallan aikana Aci d'Aquila. Vuonna 1169 maanjäristys tuhosi kaupungin lähes tyystin ja 1300-luvulla kaupunginpalo vaikutti asujaimiston siirtymiseen toisaalle. Syntyi Aquilia Nuova, uusi Aquilia, joka on nykyisen Acirealen kantakaupunki. Nimen Acireale paikkakunta sai 1642 Espanjan kuningas Filip IV:ltä. Kuningas vapautti Acirealen feodaalisista siteistään ja alisti sen suoraan kruunulle: "Il re Filippo IV --- la rese dipendente direttamente dalla corona".
Acirealen nykyinen kaupunkikuva syntyi vuoden 1693 katastrofaalisen maanjäristyksen seurauksena. Kaupunkiin rakennettiin lukuisia barokki-tyylin mukaisia kerrostaloja ja kirkkoja, eli julkisivuista tehtiin näyttävät, jopa pöyhkeilevät. 1800-luvulla Acireale oli yksi Sisilian tärkeimpiä kaupunkeja, sinne avattu kylpylä houkutteli matkailijoita ja toi kaupungille mainetta. Italian kuningaskunnassa Acirealella oli oma provinsiaalinen hallintoalueensa, Circondario di Acireale, joka perustettiin 1860 ja lakkautettiin 1926. Circondario hallintoalueena lopetettiin koko valtakunnassa 1926. Virallisesti Acireale sai kaupungin aseman 30. marraskuuta 2005.
Talous ja liikenne

Acirealen keskeisiä elinkeinoja ovat matkailu ja rakennusteollisuus. Myös maatalous ja kalastus ovat edelleen tärkeitä. Acirealen rautatieasema on rataosuudella Messina–Syrakusa. Keskeinen moottoritieyhteys on A 18 (Messina–Catania). Acirealen liittymä on keskustan länsipuolella 69,8 kilometriä Messinasta ja 7,0 kilometriä Catanian kehämoottoritieltä.
Aiheesta muualla

Wikimedia Commonsissa on kuvia tai muita tiedostoja aiheesta .
Acireale, Sisilia, Italia — Sunrise, Sunset, and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Acireale
Catanian metropolikaupunki
Aci Bonaccorsi | Aci Castello | Aci Catena | Aci Sant’Antonio | Acireale | Adrano | Belpasso | Biancavilla | Bronte | Calatabiano | Caltagirone | Camporotondo Etneo | Castel di Iudica | Castiglione di Sicilia | Catania | Fiumefreddo di Sicilia | Giarre | Grammichele | Gravina di Catania | Licodia Eubea | Linguaglossa | Maletto | Maniace | Mascali | Mascalucia | Mazzarrone | Militello in Val di Catania | Milo | Mineo | Mirabella Imbaccari | Misterbianco | Motta Sant’Anastasia | Nicolosi | Palagonia | Paternò | Pedara | Piedimonte Etneo | Raddusa | Ragalna | Ramacca | Randazzo | Riposto | San Cono | San Giovanni la Punta | San Gregorio di Catania | San Michele di Ganzaria | San Pietro Clarenza | Sant’Agata li Battiati | Sant’Alfio | Santa Maria di Licodia | Santa Venerina | Scordia | Trecastagni | Tremestieri Etneo | Valverde | Viagrande | Vizzini | Zafferana Etnea
Piazza del Duomo
Käännös suomeksi
Alastomat selviytyjät

| Alastomat selviytyjät> Naked and Afraid |
| --- | --- |

Tyyli:  tosi-tv
Kestoaika:  42 minuuttia
Alkuperämaa:   Yhdysvallat
Alkuperäiskieli:  englanti
Verkko:   Discovery Channel  Kutonen
Esitetty:  23. kesäkuuta 2013 –
Tuotantokausia:  12
Jaksoja:  118
Ikäraja:  
Tuotanto
Vastaava(t) tuottaja(t):  David Garfinkle Jay Renfroe Steve Rankin Mathilde Bittner Denise Contis Joseph Boyle 
Tuotantoyhtiö(t):  Renegade 83
Aiheesta muualla
IMDb
Alastomat selviytyjät (engl. Naked and Afraid) on yhdysvaltalainen tositelevisiosarja. Jokaisessa jaksossa kaksi kilpailijaa (mies ja nainen) yrittävät selviytyä 21 päivää luonnon armoilla täysin alasti. Yhdysvalloissa sarjaa esittää Discovery Channel ja Suomessa Kutonen. Sarjasta on julkaistu myös spin-off, Alastomat selviytyjät XL (engl. Naked and Afraid XL).
Anserini

| Anserini |
| --- | --- |
 Merihanhia (Anser anser)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Alaheimo::  Hanhet Anserinae
Tribus::  Anserini  Vigors, 1825
Katso myös
   Anserini Wikispeciesissä   Anserini Commonsissa 
Infobox OKNimi-testi OK: 
Anserini on hanhien alaheimoon kuuluva tribus. Siihen kuuluvia sukuja ovat harmaahanhet (Anser), kirjohanhet (Branta) sekä Chen, joka usein luokitellaan kuuluvan samaan sukuun harmaahanhien kansa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Goose
Aleksei Aladin

Aleksei Fjodorovitš Aladin (ven. Алексе́й Фёдорович Ала́дьин 15. maaliskuuta 1873 Novikovka, Stavropolin ujesti, Simbirskin kuvernementti, Venäjä – 30. heinäkuuta 1927 Lontoo, Englanti) oli venäläinen poliitikko trudovikkiryhmästä Venäjän ensimmäisessä duumassa. Aladin oli yksi tämän itseään raskaalla työllään elättävien ryhmän perustajista Venäjän keisarikunnan ensimmäisessä valtakunnanduumassa 1906.
Aladin oli talonpoikaista sukujuurta. Hän pääsi opiskelemaan Simbirskin kymnaasiin ja Kazanin yliopistoon opiskelemaan lääketiedettä ja luonnontieteitä. Hänet pidätettiin poliittisen agitaation vuoksi ja karkotettiin Arkangeliin, josta pakeni Länsi-Eurooppaan 1897. Hän kävi Belgiassa ja Ranskassa, jossa elätti itsensä teollisuustyöllä sekä Lontoossa, jossa opetti venäjän kieltä.
Vuonna 1905 Aladin palasi Venäjälle ja tuli valituksi kansanedustajaksi Simbirskin kuvernementista. Pietarissa hän oli perustamassa noin satapäistä trudovikkien parlamenttiryhmää, jonka johtohahmona hän oli.
Aladin palasi länteen, jossa toimi kirjeenvaihtajana ja toimittajana. Hän kävi vuonna 1917 Venäjällä, vaikka hänellä ei ollut siihen lupaa. Venäjän sisällissodassa 1918–1922 hän toimi valkoisten puolella Etelä-Venäjällä brittiläisten palkkajoukkojen alikapteenina Novorossiiskissa ja Krimillä, jossa poistui maasta pysyvästi.
Airbus Beluga XL

| Airbus Beluga XL |
| --- | --- |

Tyyppi:  kuljetuslentokone
Valmistaja:  Airbus S.A.S.
Ensilento:  19. heinäkuuta 2018
Esitelty:  9. tammikuuta 2020
Valmistusmäärä:  6 
Valmistusvuodet:  2016–2023
Kehitetty mallista:  Airbus A330-200F Airbus A300-600ST Beluga
Airbus Beluga XL on Airbusin valmistama kuljetuslentokone, jota käytetään muiden muassa Airbusin lentokoneiden osien siirtoon. Se on alkuperäisen Belugan, Airbus A300-600ST:n seuraaja. Beluga XL -mallia valmistettiin yhteensä kuusi kappaletta, joista viimeisin otettiin käyttöön kesäkuussa 2024.
Aiheesta muualla

Kuvia tai muita tiedostoja aiheesta Airbus Beluga XL Wikimedia Commonsissa
Angels Never Die

| Angels Never Die Doro |
| --- | --- | --- |

Studioalbumin tiedot
 Äänitetty : Sheffield Mobile Recording Studio
 Julkaistu: 22. helmikuuta 1993
 Formaatti: CD, LP, C-kasetti
 Tuottaja(t): Jack Ponti, Vic Pepe
 Tyylilaji: hard rock, heavy metal
 Kesto: 53.57
 Levy-yhtiö: Vertigo
Doron muut julkaisut
| True at Heart 1991 | Angels Never Die 1993 | Bad Blood 1993 |
Angels Never Die on Doron viides sooloalbumi, joka julkaistiin 22. helmikuuta 1993.
Kappaleet

Eye on You – 3.07
Bad Blood – 4.10
Last Day of My Life – 5.31
Born to Bleed – 4.26
Cryin’ – 3.55
You Ain’t Lived – 4.04
So Alone Together – 5.42
All I Want – 3.44
Enough for You – 5.01
Heaven with You – 4.52
Don’t Go – 5.30
Alles ist Gut – 3.48
Aiheesta muualla

Angels Never Die discogs.com -sivustolla
Albumi Angels Never Die Encyclopaedia Metallum -sivustolla (englanniksi)
.yt

.yt on Mayotten Internet-maatunnus, jota ylläpitää AFNIC. Tunnuksen rekisteröintiä jatkettiin vuonna 2011, ja nic.yt-verkkotunnus ohjaa ranskalaisen ylläpitäjän sivustolle josta se voidaan rekisteröidä. Tunnus otettiin käyttöön vuonna 1997.
Aiheesta muualla

IANA .yt whois
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Alueellistettujen muuttujien teoria

Alueellistettujen muuttujien teoria (engl. Regionalized variable theory) esittää erään lähestymistavan käsitellä avaruudellisesti levittäytyvää tietoa ja suorittaa kerättyjen näytteiden perusteella estimointia tila-avaruudessa. Alueellistettujen muuttujien teoriaa sovellettiin ensimmäiseksi kaivosteollisuudessa malmioiden keskipitoisuuksien mallinnukseen, jota tarvittiin louhinnan ja tuotannon suunnittelussa. Menetelmä, jonka nimeksi on jäänyt geostatistiikka, sopii kuitenkin monenlaiseen maantieteellisen ja geologisen tiedon käsittelyyn. Menetelmää on käytetty malminarviointiin, sademäärien arviointiin, maaperän vedenläpäisevyyden tai maaperän kemiallisten pitoisuuksien arviointiin, kasvipeitteen, eläin- ja ihmispopulaatioiden ominaisuuksiin.
Perusteet

Alueellistettu muuttuja (engl. regionalized variable) on lukuarvolla ilmaistava suure, joka on paikkaan sidottu ja ympäristönsä synnyttämä. Sellainen voi olla kalliossa olevan mineraalin pitoisuus, sillä sen arvot vaihtelevat eri alueilla ja se sai nykyisen pitoisuutensa kuumassa magmassa tapahtuneessa syntyprosessissa ympäristönsä mineraalien sekoittuessa toisiinsa lähialueella. Alueellistumisessa on oleellista juuri kohteen arvon riippuvuus ympäristönsä pisteiden arvoista. Riippuvuus heikkenee etäisyyden kasvaessa ja on lopulta nolla. Alueellistettujen muuttujien teoria pyrkii hyödyntämään tällaisten suureiden riippuvuuvaikutusta laskennassa.
Alueellistettu muuttuja voi olla esimerkiksi tutkimusalueen korkeuden eli z-koordinaatin arvo tietyssä paikassa. Maaston korkeudet ovat alueellistuneita, koska maaston epätasaisuudet syntyvät eroosion erilaisten prosessien kautta. Rapautunut kiinteä aines liikkuu roudan työntämänä, kulkeutuu sadeveden mukana, lentää tuulessa, muokkaantuu eläinten kaivamisesta ja kasvien juurten työntäminä eri suuntiin. Lopulta maa-aines on asettunut satunnaisesti, mutta silti ennustettavasti tuntemiimme pinnanmuotoihin. Yksittäisen pisteen korkeus riippuu prosessissa ympäröivien muinaisten kohteiden korkeuseroista, mutta on itsekin ollut vaikuttamassa ympäristönsä pisteissä oleviin korkeusarvoihin. Näin on helppo nähdä, että alueellistunut muuttujia voi esiintyä yksi-, kaksi- tai kolmeulotteisissa ympäristöissä. Syntyprosessit vaikuttavat eri kohdissa oleviin arvoihin niin, että kohteiden välillä on selvä riippuvuus. Riippuvuuden avulla voidaan arvojen vaihtelun rakenteet selvittää ja hyödyntää tietoa esimerkiksi estimoinnissa.